Gert er ráð fyrir að öll skip , stór og smá , skrái afla með rafrænum hætti í gegnum snjallsímaforrit frá og með 1. september 2020 Í samráðsgáttinni eru taldar upp helstu breytingar sem reglugerðardrögin fela í sér : 1 . Allar skráningar verða rafrænar , annað hvort í rafræna afladagbók eða með smáforriti . 2 . Upplýsingar í afladagbók njóta ekki lengur leyndar sbr. 2. mgr. 2. gr. núgildandi reglugerðar um afladagbækur . Rökin eru þau að nú sést á netinu hvar skipin eru við veiðar og því er núverandi leynd orðin ástæðulaus . 3 . Í núgildandi reglugerð er kveðið á um að óheimilt er að hefja veiðiferð nema búnaður til skráningar rafrænnar afladagbókar sé um borð eða ef búnaður er bilaður . Í drögunum er farin sú leið að hnykkja frekar á því að skylt sé að skrá afla með rafrænum hætti . Það er því salfarið í hendur útgerðar að hlutirnir séu í lagi 4 . Í drögunum er ekki er kveðið á um neinar undanþágur frá þeirri reglu að allir skuli skila afladagbók á rafrænu formi þannig að afladagbók á pappírsformi mun heyra sögunni til . 5 . Aflaskráningu með rafrænum hætti skal lokið áður en lagst er að landi . Þetta gildir einnig fyrir rafræna afladagbók en áður höfðu útgerðir tvær vikur til að skila henni eftir að í land var komið .